

ФИНАНСИЈСКА ПОМОЋ ОПШТИНЕ ГОРЊИ МИЛАНОВАЦ

ЗА НАБАВКУ УЏБЕНИКА/ШКОЛСКОГ ПРИБОРА

ЗА УЧЕНИКЕ ОСНОВНИХ И СРЕДЊИХ ШКОЛА

Поштовани суграђани,

Од данас 16.7.2025. године све до 15.8.2025. године можете поднети захтеве за утврђивање права на финансијску помоћ општине Горњи Милановац за набавку уџбеника/школског прибора за ученике основних и средњих школа.

Образац захтева доступан је на сајту општине и у Јединственом управном месту (ЈУМ) Општинске управе, Таковска бр. 2. Подносилац истим захтевом конкурише за финансијску помоћ за сву децу, без обзира да ли похађају основну или средњу школу.

Захтев може поднети један од родитеља, усвојитељ или старатељ детета (у случају да је у питању ученик без родитељског старања) под условом да и подносилац захтева и дете имају пребивалиште на територији општине Горњи Милановац и да је дете редовно уписано у основну или средњу школу у школској 2025/2026. години.

Родитељ детета уписаног у школу на територији општине Горњи Милановац који подноси захтев у обавези је само да читко попуни захтев и приложи личну карту, а за прикупљање и обраду свих других потребних података може овластити Општинску управу (провера статуса родитеља, пребивалиште детета, да ли је дете редовно уписано у школу).

Изузетно обавезу достављања додатне документације има:

- Родитељ који самостално врши родитељско право дужан је да приложи и копију правоснажне одлуке којом је одређен за самостално вршење родитељског права.

- Усвојилац/старатељ дужан је да достави фотокопију правноснажног акта органа старатељства којим је засновано усвојење/старатељство.

- Родитељ ученика који похађа школу ван територије општине у обавези је да додатно достави потврду школе да је ученик редовно уписан у школску 2025/2026. годину.

Након истека рока за доставу захтева, истовремено ће бити донета Одлука о признавању права свим подносиоцима који су испунили услове за одобравање помоћи, након чега ће Општина до 1.9.2025. године извршити исплату свим корисницима на наменске текуће рачуне за исплату помоћи.

Корисници могу самостално да подигну новчану помоћ, уз личну карту, од 1.9.2025. године до 30.9.2025. године у банци „Поштанска штедионица“.

СВИМ УЧЕНИЦИМА И РОДИТЕЉИМА

СРЕЋАН ПОЧЕТАК НОВЕ ШКОЛСКЕ ГОДИНЕ!